ΚΑΝΟΝΙΣΜΟΣ (ΕΚ) αριθ. 3414/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για δεύτερη τροποποίηση του κανονισμού (ΕΚ) αριθ. 3088/93 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στη Γερμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,

Εκτιμώντας:

ότι, λόγω της εμφανίσεως της κλασικής πανώλης των χοίρων σε ορισμένες περιοχές της Γερμανίας, έχουν θεσπισθεί έκτακτα μέτρα στηρίξεως της αγοράς του χοιρείου κρέατος γι' αυτό το κράτος μέλος, από τον κανονισμό (ΕΟΚ) αριθ. 3088/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3336/93 (4)-

ότι η εφαρμογή του κανονισμού (ΕΚ) αριθ. 3088/93 απέδειξε την ανάγκη να προσδιοριστεί το μέσο βάρος των επιλέξιμων ζώων και να εισαχθούν κανόνες αναλογικότητας, όσον αφορά τη χορήγηση της ενισχύσεως, όταν δεν τηρείται το μέσο βάρος- ότι είναι ανάγκη να εφαρμοσθούν οι διατάξεις αυτές από την αρχή των εκτάκτων μέτρων για να εξασφαλισθεί η ίση μεταχείριση όλων των συμμετεχόντων-

ότι οι ζώνες στις οποίες εφαρμόζονται τα έκτακτα μέτρα στηρίξεως της αγοράς έχουν καθοριστεί στο παράρτημα Ι της αποφάσεως 93/566/ΕΟΚ της Επιτροπής (5)- ότι το παράρτημα αυτό τροποποιείται τακτικά- ότι πρέπει, συνεπώς, να χρησιμοποιηθεί το παράρτημα αυτό για την εφαρμογή του κανονισμού (ΕΚ) αριθ. 3088/93-

ότι πρέπει να προσαρμοστεί η χορηγούμενη ενίσχυση κατά την παράδοση των ζώων στην παρούσα κατάσταση της αγοράς, λαμβάνοντας υπόψη την αύξηση της τιμής της αγοράς από τις 29 Νοεμβρίου 1993-

ότι η Επιτροπή Διαχείρισης Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3088/93 τροποποιείται ως εξής:

1. Στο άρθρο 1 παράγραφος 1 πρώτη, δεύτερη και τρίτη περίπτωση οι όροι "βάρους μεγαλυτέρου" αντικαθίστανται από τους όρους "βάρους ίσου ή μεγαλυτέρου".

2. Το άρθρο 2 παράγραφος 1 αντικαθίσταται από το ακόλουθο κείμενο:

"1. Μπορούν να παραδοθούν χοίροι, νεαρά χοιρίδια που εκτρέφονται στις ζώνες που αναφέρονται στο παράρτημα Ι της αποφάσεως 93/566/ΕΚ, εφόσον οι κτηνιατρικές διατάξεις που προβλέπονται στο άρθρο 1 παράγραφος 1 της εν λόγω αποφάσεως εφαρμόζονται ακόμη στις ζώνες αυτές την ημέρα της παραδόσεως των ζώων."

3. Το άρθρο 4 αντικαθίσταται από το ακόλουθο κείμενο:

"Άρθρο 4

1. Η ενίσχυση που αναφέρεται στο άρθρο 1 παράγραφος 1 καθορίζεται στην εκμετάλλευση, σε 110 Ecu ανά 100 χιλιόγραμμα σφαγμένου βάρους, για τους ζωντανούς χοίρους.

2. Η ενίσχυση για την παράδοση των χοιριδίων καθορίζεται σε 28 Ecu ανά κεφαλή- η ενίσχυση για την παράδοση των νεαρών χοιριδίων καθορίζεται σε 22,5 Ecu ανά κεφαλή.

3. Η ενίσχυση για τους ζωντανούς χοίρους πολλαπλασιάζεται με το συντελεστή 0,83."

4. Προστίθεται το ακόλουθο άρθρο 4α:

"Άρθρο 4α

Όταν το μέσο βάρος ανά παρτίδα είναι:

- όσον αφορά τους ζωντανούς χοίρους, μικρότερο από 110 χιλιόγραμμα, αλλά μεγαλύτερο από 106 χιλιόγραμμα,

- όσον αφορά τα χοιρίδια, μικρότερο από 25 χιλιόγραμμα, αλλά μεγαλύτερο από 24 χιλιόγραμμα,

- όσον αφορά τα νεαρά χοιρίδια, μικρότερο από 8 χιλιόγραμμα, αλλά μεγαλύτερο από 7,6 χιλιόγραμμα,

η ενίσχυση που αναφέρεται στο άρθρο 1 παράγραφος 1 μειώνεται κατά 15 %."

5. Το παράρτημα διαγράφεται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 29 Νοεμβρίου 1993- εντούτοις, οι διατάξεις που προβλέπονται στο άρθρο 1 σημεία 1 και 4 εφαρμόζονται από τις 29 Οκτωβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 277 της 10. 11. 1993, σ. 30.

(4) ΕΕ αριθ. L 299 της 4. 12. 1993, σ. 20.

(5) ΕΕ αριθ. L 273 της 5. 11. 1993, σ. 60.